钦定古今图书集成/明伦汇编/闺媛典/第306卷 > 皇清三十九 > 朱国元妻何氏
## 钦定古今图书集成/明伦汇编/闺媛典/第306卷 > 皇清三十九 > 朱国元妻何氏

按《道州新志》：“何氏名伯姑，修义乡民何某女。年十九，适朱国元，行五，称五娘，生女绣娥。国元亡，氏年二十二，抱女泣曰：‘我二岁无父，尔复二岁无父，天乎？命也’！遂矢志坚守，足不逾户，事翁姑以礼，处妯娌以和，训女严，持家俭，居恒不见色笑。翁姑没，事死如生。明末世乱，历流离患难，克保其身，衣食麤粝，闺阁不停纺” 绩。女长适郑，年七十馀，苦节五十馀年。